Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael kinnitab: sõda Hamasi vastu,
mille viimane käivitas 7. oktoobri veresaunaga,
on alles algfaasis.
Huttide domineeritud Iraani käsilane Ansar-Allah Jeemenis
kaaperdas Punasel merel kaubalaeva
seoses rünnakute tihendamisega laevandusteede suhtes.
Iraani Revolutsioonikaardi ülem:
Lääne toetus Iisraelile ei päästa riiki tolle peatsest hukust.
Iisrael jätkab otsustavat tegevust sõjaeesmärkide saavutamiseks
terrorist läbiimbunud Gazas.
Iisraeli riikliku julgeoleku nõunik Tzachi Hanegbi
kinnitas reedeõhtuses sõjaülevaates, et Hamasi
ja tema terroriliitlaste terrorikantsi puhastamine on alles alanud.
Kõik valitsuse poolt heaks kiidetud operatiiveesmärgid,
mis võeti vastu ühehäälselt,
saavutatakse üksteise järel esimesest viimaseni.
Nagu peaminister operatsiooni alguses rahvale ütles,
on see alles algus.
Oleme otsustanud operatsiooni lõpule viia
ja lõppsihiks on Hamasi kõrvaldamine. Me ei peatu enne, kui Hamasi
ja Palestiina Islamidžihaadi sõjalised ja haldusvõimed on hävitatud.
Hanegbi kasutas ka võimalust selgitada Jeruusalemma otsust
rahuldada Washingtoni palve
toimetada UNWRA-le iga päev kaks veokitäit kütust,
hoolimata varem esitatud tõendeist, et Hamas oli korduvalt konfiskeerinud
ÜRO agentuurile edastatud humanitaarabi.
Eile varahommikul rahuldas sõjakabinet USA eripalve
toimetada iga päev kaks veokit kütust
Gaza kanalisatsioonisüsteemi jaoks,
mis on ilma elektrita kokku varisemas
ega suuda töös hoida UNRWA kanalisatsiooni- ja veesüsteemi.
Otsus johtus sellest, et tahame vältida haiguste levikut.
Me ei vaja praegu epideemiaid,
mis kahjustavad seal tsiviilelanikke või meie sõdureid.
Kui seal lahvatab epideemia, peatub võitlus.
Kui puhkeb humanitaarkriis ja rahvusvaheline pahameel,
ei saa me võitlust jätkata.
Kuna oleme pühendunud operatsiooni jätkamisele,
küsisime julgeolekukabineti, IDF ja ISA ametnikelt,
kas otsus avaldab kahjulikku mõju operatiiveesmärkidele
ja aitab Hamasi, või takistab meil sõja eesmärke saavutada.
Üksmeelne vastus oli nõustuda USA palvega ja nii see otsus tehti.
Iisraeli Kaitsejõud (IDF) avaldasid videomaterjali,
mis tõestas, et Hamas kasutas Gaza Shifa haiglat
7. oktoobri veresauna ajal röövitud pantvangide transiidiks.
Lisaks esitas IDF piisavalt tõendeid, et üks röövituist,
19-aastane naissõdur, viidi Shifa haiglasse,
kus koletu Hamasi terrorist ta hiljem mõrvas.
Nägime siin kindlalt Noa Marciano loo puhul,
puhaku ta rahus, üheseid fakte.
Iga luureamet ja endast lugupidav valitsus
näeb neid tõendeid ja seda, kuidas Hamas võttis 19-aastase naissõduri
ja mõrvas ta haiglas.
Me ei luba maailmal seda ignoreerida ja unustada.
Teiseks, näitasime kaht välismaalast,
kes rööviti brutaalse massimõrva ajal,
kus ei eristatud juute teistest uskudest ega välismaalastest.
Ta mõrvas neid kõiki ja viis nad kõik Gazasse pantvangi.
Gazas on rida välismaalastest pantvange,
keda IDF püüab igati päästa. Nende seas on tsiviilelanikud,
kellest üks polnud kindlasti haavatud, kes sisenesid haiglasse,
ja isegi kui tegu oli väikese vigastusega
ja teine oli haavatud, tulid nad relvastatud terroristidega haiglasse,
kus hoiti pantvange.
Neid ei jäetud siia, et Punane Rist saaks nad läbi vaadata.
Kui Iisrael töötab koos USA ja teiste riikidega väsimatult
pantvangide vabastamiseks,
siis huti hõimu domineeritud Iraani käsilane Ansar-Allah Jeemenis
kuulutas, et kaaperdas Punasel merel tsiviilkaubalaeva,
mis kuuluvat nende väitel Iisraelile.
Jeemeni Relvajõudude merevägi sooritas koos kõikvõimsa Allahiga
sõjalise operatsiooni Punasel merel,
mis viis Iisraeli laeva kaaperdamiseni
ja Jeemeni rannikule toimetamiseni.
Jeemeni relvajõud tegelevad laeva meeskonnaga
vastavalt meie islamiusu õpetustele ja väärtustele.
Hoolimata huttide väidetest ei kuulu mainitud kaubalaev,
nimega Galaxy Leader, Iisraelile, vaid Suurbritanniale,
ja seda haldab Jaapan. Laeva 25 meeskonnaliikme seas
on ukrainlasi, bulgaarlasi, filipiinlasi ja mehhiklasi.
Kuna laeva tööd haldab Jaapan,
juhib riigi valitsus hetkel jõupingutusi meeskonna ja laeva vabastamiseks
Iraani käsilase võimusest.
Praegu koguvad ministeeriumid ja ametid,
sh transpordi- ja välisministeeriumid infot
ja töötavad vastavate riikidega,
et laev ja meeskond peatselt vabastada.
Kui Briti omanduses laeva kaaperdamine
näitab valimatut merelaevanduse sihikule võtmist Punasel merel
Iraani käsilase poolt, oli Hamas sügavalt tänulik huttidele
nii selle aktsiooni kui teiste Iraani käsilaste rünnakute eest
USA jõudude vastu Lähis-Idas.
See on tervitatav samm Jeemeni jõudude poolt.
Usun, et sionistide Gazas sooritatud kuriteo suurus
sunnib iga lojalisti innukalt kaitsma ja toetama palestiinlasi
kõige võimalikuga.
Tervitan neid ning ka vastupanu Liibanonis ja Iraagis ja kõiki,
kes on kohal kõigis araabiamaailma pealinnades ja vabas islamimaailmas,
kes tulid neis pealinnades kuulutama hukkamõistu sionistide kuritegudele.
Tasub märkida, et Hamasi esindajate igapäevased pressikonverentsid
lindistatakse Liibanoni pealinnas Beirutis,
kus Hezbollah tihendab piiriülest vaenutegevust Iisraeli vastu.
Täna varem tulistati 25 raketti, millele IDF vastas
Hezbollah' taristu ja terrorirakkude pommitamisega Lõuna-Liibanonis,
tankide, hävitajate ja ründehelikopterite abil.
Nädalavahetusel korraldas Hezbollah suure miitingu,
kus kümned tuhanded Liibanoni kodanikud,
kes toetavad Iraani käepikenduse enesetapupüüdlusi,
kogunesid toetama sõda Iisraeli vastu.
Kui see osutub vajalikuks, võtame relvad
ja ühineme vastupanuga ja oleme valmis ohverdama oma kodud, rahva,
lapsed ja mehed Gaza ja Liibanoni
ning vastupanurahva, Hezbollah' rahva heaks.
Aidaku Jumal neid piiril, ja tehku Hamas võidukaks
ja Jeruusalemm võidukaks. Jumala abiga tuleb võit peagi
ühegi kahtluseta. Jumala abiga palvetame Jeruusalemmas.
Ameerika, Ameerika, oled suur saatan!
Samal ajal toimus miiting Iraani Islamivabariigis,
kus Revolutsioonikaardi IRGC ülem kindralmajor Hossein Salami kuulutas,
et Lääne toetus Iisraelile ei hoia ära juudiriigi hukku.
Lääs, Ameerika, Inglismaa,
Saksamaa ja Prantsusmaa eriliselt
ning mõned silmakirjalikud valitsused koos nendega
kogesid tohutut moraalset läbikukkumist maailmas
Iisraeli toetamisega. Aga nad peaksid teadma,
et ükski neist meetmetest ei päästa sioniste.
Surm, surm Iisraelile!
Surm, surm Ameerikale!
On tähtis mainida, et IRGC jätkab oma regiooni käsilaste kaudu
rünnakuid USA vägede vastu Lähis-Idas,
põhifookusega Iraagil ja Süürial.
Ja kuigi Iraani käsul teostatud rünnakud viisid inimohvriteni
ja purustusteni USA baasides,
jätkub endiselt USA otsustamatus Iraani agressioonile vastu astuda.
Kas Pentagon ootab mõne sõduri hukkumist,
enne kui tõhusamalt vastab?
Absoluutselt mitte. Me ei taha kunagi,
et see oleks mingi rünnaku tagajärg. Heidame pilgu tagasi.
Jah, alates 17. oktoobrist
on meie sõjaväelaste vastu toimunud 58 ebaõnnestunud rünnakut.
Need pole põhjustanud olulist kahju taristule
ega olulisi vigastusi sõjaväelastele.
Kõik viga saanud sõdurid on naasnud teenistusse.
Mitte mingil juhul ei oota me mõnelt ründajalt suuremat kahju,
et meie reaktsiooni muuta.
Tasub teada, et kui IRGC kiitleb oma rolli üle
aidata kaasa rünnakutele USA, Iisraeli ja teiste vastu regioonis,
näib Iraani Välisministeerium distantseerivat end
oma käsilaste tegevusest, kartes Ameerika kättemaksu.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja sooviksite aidata kanda nende kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri